recursal/SuperWikiNEXT-32B huggingface dataset:
**காம்ரூபி நடனம்** என்பது பண்டைய காம்ரூப்பில் இன்றைய அசாம் மாநிலத்தில் தோன்றிய நடனங்களின் பெயராகும், இது பிராந்தியத்தின் கலாச்சார விதிமுறைகளில் ஒன்றாகும். பண்டைய நாட்களில், அசாம் (வடகிழக்கு பிராந்தியத்தில் உள்ள இந்தியாவின் மாநிலம்) 'காம்ரூப்' என்று அழைக்கப்பட்டது. காம்ரூபி நடனம் அசாமில் இருந்து உருவானதால், இப்பெயரில் அழைக்கப்படுகிறது. இன்னும் அசாமில் இதே பெயரில் ஒரு மாவட்டம் உள்ளது.

தோற்றம்
-------

காம்ரூபி நடனம் பாயோனா நடனத்திலிருந்து உருவானது.

வகைகள்
------

பால்குனி, கீதை, கர்ணார்ஜுனன் போன்றோர் காம்ரூபி நடனத்தின் மாறுபாடுகள்.

காம்ரூபி நடனத்தின் கருப்பொருள்கள்
---------------------------------

காம்ரூபி நடனம் அதன் நடிப்பின் மூலம் பல்வேறு இந்து புராணக் கதைகளை கொண்டுள்ளது. **பால்குனி** என்பது அர்ஜுனனின் மற்றொரு பெயர்.அசுரர்களைக் கொல்வதற்காக அர்ஜுனனை தேவர்கள் எப்படி சொர்க்கத்திற்கு அழைத்தார்கள் என்பதை நாடகம் சித்தரிக்கிறது. அசுரர்களுடன் போரிடும் போது, ​​அர்ஜுனன் அவர்களை வெல்வது கடினமாக இருந்தது, எனவே சிவபெருமான் தனக்கு பரிசாக அளித்த 'பசுபத்' அம்பின் உதவியைப் பெற்றார். அந்த ஆயுதத்தைப் பயன்படுத்துவதன் மூலம் அவர் தனது பணியில் வெற்றி பெற்றார்,இக்கதை பால்குனி நடனத்தின் கருவாகும்.

குருக்ஷேத்திரப் போரில் அர்ஜுனன் தன் சொந்த உறவினர்களுடன் போரிட விரும்பாத கதையை கீதையின் நாடகம் சித்தரிக்கிறது. அவருடைய தேரோட்டியாக இருந்த பகவான் கிருஷ்ணர் , அவருக்கு கீதையைப் பற்றிய பாடங்களைக் கற்றுக் கொடுத்தார் மற்றும் கர்மாவின் கொள்கையைப் பற்றி அவருக்குக் கற்றுக் கொடுத்தார். அவரது உண்மையான உருவத்தை அர்ஜுனன் முன் வெளிப்படுத்தி தனது கடவுள் தன்மையை சுட்டிக்காட்டி அர்ஜுனனுக்கு அவன் உண்மையான கொலையாளி அல்ல என்று போதித்தார். கிருஷ்ணரின் போதனைகளில் திருப்தியடைந்த அர்ஜுனன் போருக்குச் சென்று வெற்றியும் பெற்றான்.

குருக்ஷேத்திரப் போர்க்களத்தில் கர்ணன் மற்றும் அர்ஜுனன் ஆகிய இரு சக்திவாய்ந்த போர்வீரர்களுக்கு இடையேயான சண்டையை நிகழ்த்தும் மற்றொரு நாடகம் கர்னார்ஜுனா. அர்ஜுனன் கர்ணனை வென்றதையும் இது விளக்குகிறது .

மேலும் பார்க்கவும்
------------------

* காம்ரூபி தோலியா
* கம்ரூபி லோக்கீத்
* பிராச்சின் காம்ரூபி நிருத்ய சங்கா

மேற்கோள்கள்
-----------

1. 1 2  Banerji, Projesh (1959). *The folk-dance of India*. Kitabistan. பக். 72. "Probably this nomenclature was attributed to give a provincial touch to the technique, because it had its birth from Assam. There is a district even now in the State by that name. The famous ""Kamrupi" dances are "Phalguni", "Gita", "Karnarjuna",etc." Banerji, Projesh (1959). *The folk-dance of India*. Kitabistan. p. 72. Probably this nomenclature was attributed to give a provincial touch to the technique, because it had its birth from Assam. There is a district even now in the State by that name. The famous ""Kamrupi" dances are "Phalguni", "Gita", "Karnarjuna",etc.
|  |
| --- |
| பின்னற்பட்டி, வெள்ளி, நன்னீர் முத்து ஆகியவற்றைப் பயன்படுத்திச் செய்த அட்டிகை.
பல அட்டிகைகளை அணிந்திருக்கும் ஒரு மாசாய் இன மனிதன். |

**அட்டிகை** அல்லது **அட்டியல்** எனப்படுவது, கழுத்தில் அணியப்படும் ஒரு வகை அணிகலன் ஆகும். பெரும்பாலும் அட்டியல்கள் உலோகத்தினால் உருவாக்கப்படுகின்றன. சில நூல்களைப் பயன்படுத்திப் பின்னப்படுகின்றன. அட்டிகைகளில் பெரும்பாலும் பயன்படும் பொருட்களுள், பல்வேறு நிறங்கள் கொண்ட கற்கள், மரம், அலங்காரக் கண்ணாடி, இறகுகள், கடல்வாழ் விலங்கின ஓடுகள், பவளம், முத்து போன்றவை அடங்குகின்றன. அட்டிகையின் நடுப் பகுதியில் காணப்படும் தொங்கும் அமைப்பு பதக்கம் எனப்படும். அழகுக்காகவும், சமூகத் தகுதியைக் காட்டுவதற்கும் ஆண்களும் பெண்களும் அட்டிகைகளை அணிவதுண்டு. எனினும், தமிழரும் உள்ளிட்ட பெரும்பாலான தற்காலச் சமூகங்களில் அட்டிகை பெண்களுக்கு உரியதாகவே கொள்ளப்படுகிறது. ஆண்கள் கழுத்தில் நீளமான சங்கிலிகளை அணிவதுண்டு.

வரலாறு
------

எழுத்தின் கண்டுபிடிப்புக்கு முற்பட்ட தொன்மை நாகரிகக் காலத்திலிருந்தே அட்டிகை அணிகலன்களின் ஒரு பகுதியாக இருந்துவந்துள்ளது. 40,000 ஆண்டுகளுக்கு முற்பட்ட கற்காலத்திலேயே அட்டிகைகள் தோன்றிவிட்டதாகக் கருதப்படுகிறது. மிகப் பழைய அட்டிகைகள் இலகுவாகக் கிடைக்கத்தக்க இயற்கைப் பொருட்களால் ஆனவை. நூல்கள் கண்டுபிடிக்கப்படுவதற்கு முன்னர் நீடித்து உழைக்கக்கூடிய கொடிகளும், வேட்டையில் கிடைத்த விலங்கு நார்களும் ஓடுகள், எலும்புகள், பற்கள், நிறத் தோல்கள், பறவை இறகுகள், பவளம், செதுக்கிய மரத்துண்டுகள், தாவரங்களின் விதைகள், கற்கள், இன்னும் பல்வேறு அழகு தரக்கூடிய பொருட்கள் போன்றவற்றைக் கோர்த்தோ, கட்டியோ அட்டிகைகள் செய்வதற்குப் பயன்பட்டன. புதிய கற்காலத்தில் இசுப்பொண்டிலசு, கிளைசிமெரிசு, சரோனியா ஆகிய மூன்று இனங்களின் ஓடுகள் விலங்கு ஓட்டு அட்டிகைகள் செய்வதற்குப் பயன்பட்டன.

துணி வேலைப்பாடு, உலோக வேலை ஆகியவற்றின் அறிமுகமும், மேம்பாடுகளும் மனிதருக்குக் கிடைக்கக்கூடியதாக இருந்த நகை வடிவமைப்புக்களின் விரிவாக்கத்துக்கு உதவின. நூலின் கண்டுபிடிப்பு, சிறியனவும், நீடித்து உழைக்கக்கூடியனவும், நுணுக்கமான வேலைப்பாடுகளோடு கூடியனவுமான அட்டிகைகள் உருவாக வழிசமைத்தது. வெங்கலக் காலத்தில் மனிதர் உலோகங்களை உருக்கி வேலை செய்யக் கற்றுக்கொண்ட பின்னர், வெண்கலம், செப்பு, வெள்ளி, பொன், போன்ற உலோகங்களை உருக்கி கவர்ச்சியான அட்டிகைகளை உருவாக்க முடிந்தது. இரத்தினக் கற்களைப் பட்டை தீட்டும் நுட்பம், அலங்காரக் கண்ணாடி தயாரிப்பு நுட்பம் என்பன அறிமுகமான பின்னர் மினுக்கம் தரும் பல்வேறு வகையான பட்டை தீட்டிய கற்களையும், பல நிறங்களில் அமைந்த அலங்காரக் கண்ணாடிகளையும் அட்டியல்களில் பயன்படுத்த முடிந்தது.

மேற்கோள்கள்
-----------

1. ↑  Gardelková-Vrtelová, Anna; Golej, Marián (2013). "The necklace from the Strážnice site in the Hodonín district (Czech Republic). A contribution on the subject of Spondylus jewellery in the Neolithic". *Documenta Praehistorica* (Znanstvena založba Filozofske fakultete Univerze v Ljubljani) **40**: 265–277. doi:10.4312/dp.40.21.. பார்த்த நாள்: 2 December 2015. open access publication - free to read
**விஜய குமார் யோமகேஷ்** (*Vijaykumar Yo Mahesh*) (பிறப்பு: டிசம்பர் 21, 1987), தமிழ்நாடு அணிக்காக விளையாடிய முன்னாள் இந்தியத் துடுப்பாட்ட வீரர் ஆவார். இவர் 21 டிசம்பர் 1987ம் ஆண்டு பிறந்தவர். வலது மட்டைப் பந்து ஆட்டக்காரர் மற்றும் வலது கை பந்து வீசும் திறன் படைத்தவர். சென்னையில் உள்ள செயின்ட் பேட் ஆங்கிலோ இந்தியன் மேல்நிலைப் பள்ளியில் படித்தார்.

அறிமுகம்
--------

இவர் செப்டம்பர் 2005 இல் ஆத்திரேலியாவுக்கு எதிரான தொடருக்கான இந்தியாவின் 19 வயதிற்குட்பட்டோருக்கான ஒரு நாள் அணியில் நுழைந்தார். மேலும், இலங்கையில் நடந்த ஆப்ரோ-ஆசிய கோப்பை மற்றும் 2006 க்கு உட்பட்ட 19 வயதிற்குட்பட்டோருக்கான துடுப்பாட்ட உலகக் கோப்பை இரண்டிலும் அணியில் தனது இடத்தை தக்கவைத்துக்கொள்ள போதுமான அளவு விளையாடினார்.

19 வயதிற்குட்பட்டோருக்கான பத்து போட்டிகளில் இவர் 15 ஆட்டக்காரர்களை வீழ்த்தினார். சராசரியாக 32 பந்துகளில் ஒரு ஆட்டக்காரரை வீழ்த்தினார். மட்டை பந்து அடிப்பதில் இவர் திறன் குறைவாக பெற்றிருந்ததால், பதினோராவது ஆட்டக்காரராக மைதானத்தில் இறக்கப்படுவார். 2008 முதல் 2010 வரையான ஆண்டுகளில் டெல்லி கேபிடல்ஸ் அணிக்காக இந்தியன் பிரீமியர் லீக் ஆட்டங்களில் விளையாடியுள்ளார்.
பின்னர் 2011 இல் சென்னை சூப்பர் கிங்ஸ் அணிக்காக ஒப்பந்தம் செய்யப்பட்டார். பின்னர், 2012 இந்தியன் பிரீமியர் லீக்கின் முடிவில் விடுவிக்கப்பட்டார். இந்தியாவின் உள்நாட்டு 50 ஓவர் போட்டியான 2009-10 விஜய் ஹசாரே டிராபியில் அதிக விக்கெட்டுகளை வீழ்த்தினார். இவர் வலது-இடது என இரு திசைகளிலும் பந்தை சுழற்றும் திறன் பெற்றவர்.

ஓய்வு
-----

20 டிசம்பர் 2020 அன்று, மகேஷ் அனைத்து வகையான துடுப்பாட்டங்களிலிருந்தும் ஓய்வு பெறுவதாக அறிவித்தார்.

மேற்கோள்கள்
-----------

1. ↑  "Yo Mahesh". *ESPN Cricinfo*. 20 December 2020 அன்று பார்க்கப்பட்டது.
2. ↑  "ICC Under-19 Cricket World Cup 2006 - Team Squads". *Sri Lanka Sports*. 24 April 2016 அன்று மூலம் பரணிடப்பட்டது. 20 December 2020 அன்று பார்க்கப்பட்டது.
3. ↑  "Once upon an IPL". *Cricket Monthly*. 20 December 2020 அன்று பார்க்கப்பட்டது.
4. ↑  "Former Tamil Nadu and CSK seamer Yo Mahesh retires from all forms of cricket". *ESPN Cricinfo*. 20 December 2020 அன்று பார்க்கப்பட்டது.

வெளி இணைப்புகள்
---------------

* cricinfo
**அட்டப்பாடி மது கொலை வழக்கு** என்பது கேரள மாநிலம், அட்டப்பாடியில் அரிசி திருடியதாக கும்பலால் அடித்து பழங்குடியின இளைஞர் ஒருவர் கொலை செய்யப்பட்ட வழக்காகும்.  மது கைகள் கட்டப்பட்டு அழைத்து வரப்படும் காணொளியும், மது தாக்கப்படும் காணொளியும், புகைப்படமும் சமூக வலைதளங்களில் பகிரப்பட்டு நாட்டின் கவனம் பெற்றது. மதுவின் இறப்பினை செய்தி ஊடகங்கள் பேசு பொருளாக மாற்றினர். இதனால் அட்டப்பாடி மது கொலை வழக்கு முக்கியத்துவம் பெற்றது.

அடித்துக் கொல்லப்படுவதற்கு முன் மது

நிகழ்வு
-------

அட்டப்பாடி இந்தியாவின் கேரளா மாநிலத்தில் அமைந்துள்ள பாலக்காடு மாவட்டத்தில் உள்ள அட்டப்பாடி தாலுகாவில் உள்ள ஒரு கிராமம் ஆகும். இங்கு மது என்ற மனநலம் பாதிக்கப்பட்ட மனிதர் குகையில் வாழ்ந்து வந்ததாக கூறப்படுகிறது. 

2018 ஆம் ஆண்டு பலசரக்கு கடை ஒன்றில் அரிசி திருடியதாக கட்டிவைத்து மது தாக்கப்பட்டார். இதையடுத்து உயிருக்கு ஆபத்தான நிலையில் அவரை மீட்ட காவல்துறையினர் மருத்துவமனையில் அனுமதித்தனர். எனினும், சிகிச்சை பலனின்றி அவர் உயிரிழந்தார்.

வழக்கு
------

மதுவை அடித்துக் கொன்ற வழக்கில் 16 பேர் மீது போலீஸ் வழக்கு பதிவு செய்து விசாரித்தனர்.

இதுதொடர்பான வழக்கை எஸ்சி, எஸ்டி சிறப்பு நீதிமன்றம் விசாரித்து வந்தது. இவ்வழக்கில் 3000 பக்க குற்றப்பத்திரிகையும் தாக்கல் செய்யப்பட்டது.

தீர்ப்பு
--------

இந்த வழக்கில் இறுதி வாதங்கள் நிறைவு பெற்ற நிலையில், மன்னார்காடு சிறப்பு நீதிமன்றம் ஏப்ரல் 4, 2023 இல் 14 பேரை குற்றவாளிகள் என தீர்ப்பு அளித்தது. இந்திய தண்டனை சட்டம் 304 (2) பிரிவின் கீழ் குற்றவாளிகாக அவர்கள் அறிவிக்கப்பட்டனர்.

உசைன், மரைக்காயர், ச்ம்சுதீன், ராதாகிருஷ்ணன், அபுபக்கர், சித்திக், உபைத், நஜீப், ஜெய்ஜுமோன், முனீர் சஞ்சீவ், சதீஷ், ஹரீஷ் மற்றும் பிஜு உள்ளிட்டோரை குற்றவாளிகளாக நீதிமன்றம் அறிவித்தது. நான்காம் குற்றவாளியாகச் சேர்க்கப்பட்ட அனீஷ், 11 ஆம் குற்றவாளியாகச் சேர்க்கப்பட்ட அப்துல் கரீம் ஆகியோர் குற்றமற்றவர்கள் என விடுவிக்கப்பட்டனர்.

2018 ஆம் ஆண்டு பிப்ரவரி மாதம் 22இல் மது கொல்லப்பட்டமைக்கு ஐந்து ஆண்டுகளுக்குப் பிறகு 2013 ஏப்ரல் 4 இல் நீதிமன்றம் தீர்ப்பு கிடைத்தது.

தண்டனை விவரம்
-------------

* குற்றம்சாட்டப்பட்ட 16 பேரில் 13 பேருக்கு ஏழு ஆண்டுகள் கடுங்காவல் சிறை தண்டனை.
* 16 ஆவது குற்றவாளியான முனீருக்கு மூன்று மாதங்கள் சிறை தண்டனையும், ஐநூறு ரூபாய் அபராதமும்.
* மற்ற 13 குற்றவாளிகளுக்கு ஒரு லட்சம் ரூபாய் அபராதம். இந்த ஒரு லட்சம் அபராதத்தொகையில் பாதியை மதுவின் தாயாருக்கு வழங்க வேண்டும்.

ஆதாரங்கள்
---------

1. ↑  அட்டப்பாடி மது கொலை வழக்கு: `14 பேர் குற்றவாளிகள், 2 பேர் விடுதலை; தண்டனை நாளை அறிவிப்பு' நீதிமன்றம்
சிந்து ஆர் - 04 Apr 2023 - விகடன்
2. ↑  அட்டப்பாடி மது கொலை வழக்கு: ‘13 பேருக்கு 7 ஆண்டுகள் சிறை’ - நீதிமன்றம் தீர்ப்பு- குமுதம்: Apr 05, 2023

வெளி இணைப்புகள்
---------------

* நியூஸ்18 தமிழ்நாடு காணொளி
* ஏசியாநெட் செய்தி
**விந்தியவாசினி மாதா கோயில்** என்பது இந்தியாவின், மத்தியப் பிரதேச மாநிலம், ரெகிதிக்கு அருகிலுள்ள சல்கான்பூர் கிராமத்தில் 800 அடி குன்றின் உச்சியில் அமைந்துள்ள விந்தியவாசினி பீஜசன் தேவியின் (இந்து தெய்வமான துர்க்கையின் அவதாரங்களில் ஒன்று) ஒரு புனிதமான சித்பீடம் ஆகும்.   குன்றின் உச்சியை அடைய சுமார் 1400 படிகட்டுகள் ஏறவேண்டும்.   அடிவாரத்தில் இருந்து மேலே செல்ல சாலை வசதியும் செய்யப்பட்டுள்ளது. மேலும் கீழிருந்து மேலே செல்ல ரோப் கார் வசதியும் உள்ளது. ரோப் காரில் பத்து நிமிடங்களில் சென்றடையலாம்.

தொன்மம்
-------

இக்கோயில் குறித்து இரண்டு தொன்மக் கதைகள் நிலவுகின்றன. அதில் ஒரு கதையின்படி; சதியின் இடது மார்பகம் இங்கு விழுந்தது. ஆடுகளை மேய்க்கும் சிறுவன் ஒருவன் நாள்தோறும் குன்றின் மீது மேயவிடுவான். ஒரு நாள் மந்தையின் பாதி ஆடுகளைக் காணவில்லை. வீட்டுக்கு வந்த சிறுவன் நடந்ததைக் கூறினான். 

அன்றிரவு ஊர் பெரியவரின் கனவில் துர்கை தோன்றி என்னுடைய பிண்டி (கல்) ஒன்று ஒரு இடதில் விழுந்துள்ளது. அதை ஆடுகளைத் தேடும்போது நாளை கண்டடைவாய். அங்கே எனக்கு ஒரு கோயில் கட்டவேண்டும். அப்படி கட்டி வழிபட்டால் இந்த ஊரின் காவல் தெய்வமாக இருந்து காப்பேன் என்று கூறி மறைந்தாள்.

அடுத்த நாள் ஊர் மக்கள் ஆடுகளைத் தேடிச் சென்றபோது ஒரு இடத்தில் ஒளி வீசியபடி கல் ஒன்று இருந்தது. அதைச் சுற்றி ஆடுகள் அமர்ந்திருந்தன. கனவில் துர்க்கை கூறியபடி அந்தக் கல்லை அங்கேயே பிரதிட்டை செய்து வடிபடத் தொடங்கினர். 

இன்னொரு தொன்மக் கதையின்படி துர்க்கை மகிசாசூரனை வதம் செய்த பிறகு விந்திய மலையில் சிலகாலம் ஓய்வெடுத்தாள். அவள் ஓய்வெடுத்து திரும்பும்போது, தனக்குபதில் ஒரு பிண்டியை வைத்துச் சென்றாள். அதுவே பிரதிட்டை செய்யப்பட்டுளது. இதனால் இங்குள்ள துர்கைக்கு விந்தியவாசினி என்ற பெயர் உண்டானது. 

இங்கு பத்ரானந்த சுவாமி என்பவர் நீண்டகாலம் தவம் புரிந்தார். அவருக்கு விந்தியவாசினி காட்சியளித்தாள். அதனால் அவர் ஏற்கனவே இருந்த சிறிய கோயிலை புதுப்பித்தார்.

கோயில் அமைப்பு
--------------

இந்தக் கோயிலுக்கு எளிமையான நுழைவாயில் உள்ளது. அதைத் தாண்டி உள்ளே சென்றால் நன்கு விரிந்த முன்னறை உள்ளது. அதையடுத்து நடு மண்டபமும், அதையடுத்து கருவறையும் உள்ளன. கருவறையின் மையத்தில் விந்தியவாசினி பிண்டி வடிவில் உள்ளாள். விந்தியவாசினியின் வலப்பக்கம் காளியும் இடப்பக்கம் கலைமகளும் சிறிய வடிவில் உள்ளனர்.

வழிபாடு
-------

இக்கோயிலில் மக மாதத்தில் சிறப்பு பூசை நடக்கும். இங்கு இரு அணையா விளக்குகள் எரிந்து வருகின்றன. இவை சுமார் சுமார் 400 ஆண்டுகளாக எரிந்து வருவதாக கூறப்படுகிறது. ஒன்று தேங்காய் எண்ணெய்யிலும் மற்றோன்று நெய்யிலும் ஏற்றபடுகிறது. இதற்காக மக்கள் எண்ணையையும், நெயையும் காணிக்கையாக அளித்து வருகின்றனர்.

அமைவிடம்
--------

சல்கான்பூரானது மத்தியப் பிரதேசத்தின் தலைநகரான போபாலில் இருந்து 70 கிமீ தொலைவில் அமைந்துள்ளது.  இந்த கோயில் மிகவும் புனிதமான கோவில்களில் ஒன்றாக கருதப்படுகிறது.

மேற்கோள்கள்
-----------

1. ↑  "salkanpur devi temple". .
2. ↑  "salkanpur durga temple". .
3. ↑  "Bijasan Mata Temple | Soorma Bhopali". *soormabhopali.org*. 2020-08-13 அன்று பார்க்கப்பட்டது.
4. ↑  "Vindhyawasini Mata Temple Salkanpur | District Sehore, Government of Madhya Pradesh | India" (ஆங்கிலம்). 2020-08-13 அன்று பார்க்கப்பட்டது.
5. 1 2 3 4  "துர்க்கையின் சொரூபமான விந்தியவாசினி!". *Hindu Tamil Thisai*. 2023-06-22. 2023-06-23 அன்று பார்க்கப்பட்டது.
6. ↑  "सीहोर : मां विजयासन धाम सलकनपुर". *Nai Dunia*. .
நுழைவாயில் முகப்பு
**சீதாமர்கி கோயில்** பீகார் மாநிலத்திலுள்ள சீதாமர்கி மாவட்டத்தில் உள்ளது.

அமைவிடம்
--------

உத்திரப்பிரதேச மாநிலத்தில் அலகாபாத்துக்கும் வாரணாசிக்கும் இடையேயுள்ள சீதாமர்கி என்னுமிடத்தில் சீதைக்கான கோயில் உள்ளது.  இந்த இடம் சீதை பிறந்த இடமாகவும் கருதப்படுகிறது.

கதை
---

வால்மீகி ஆசிரமத்தில் லவன், குசன் வளரும்போது, இராமர் அனுப்பிய அசுவமேத யாகக் குதிரை இவ்விடத்திற்கு வந்ததாகவும், அது இராமர்க்குரியது எனத் தெரியாமல் லவன், குசன் அதனைக் கட்டிவைத்ததாகவும், அதனை விடுவிக்க ராமர் வந்ததாகவும், அப்போது இராமருக்கும் லவன், குசன் ஆகியோருக்கும் இடையே சண்டை நடந்ததாகவும், அப்போது சீதை வெளியே வந்து இராமரிடம் பிள்ளைகளைப் பற்றிக் கூறிவிட்டு, பிள்ளைகளை ராமரிடம் ஒப்படைத்துவிட்டு பூமிக்குள் சென்றதாகவும் வாய்மொழியாக ஒரு கதையை அங்கு கூறுகின்றனர். இந்த இடம் சீதாமடி எனப்படுகிறது.

கலை
---

அழகான மரங்கள் சூழ்ந்திருக்க சுற்றிலும் நீர்நிலையோடு அமைந்துள்ள இக்கோயிலின் வளாகத்தில் சீதையின் கதையைக் கூறும் பல சிற்பங்களும் ஓவியங்களும் மிகவும் நேர்த்தியாக கலையம்சத்தோடு அமைக்கப்பட்டுள்ளன.

சான்றுகள்
---------

1. 1 2  சீதாதேவி பூமிக்குள் ஐக்கியமான புனிததலத்தில் பிரியங்கா வழிபாடு, மாலை மலர், 19 மார்ச் 2019
[*தொடர்பிழந்த இணைப்பு*]
2. ↑  டெல்லியிலிருந்து அயோத்தி, ராமேசுவரம் வழியாக இலங்கை செல்லும் ராமாயண ஆன்மிக சுற்றுலா: இந்திய ரயில்வே ஏற்பாடு, இந்து தமிழ் திசை, 9 சூலை 2018

வெளி இணைப்புகள்
---------------

* ஜ.பாக்கியவதி, அலகாபாத் முதல் ரிஷிகேஷ் வரை, தினமணி, 7.12.2014
* பரணிடப்பட்டது 2012-06-23 at the வந்தவழி இயந்திரம்
* ***SITA SAMAHIT STHAL VIDEO***
* அடுத்த தீபாவளிக்குள் ராமர்கோவில்! சுப்பிரமணியசாமி, பத்திரிக்கை.காம். 16 அக்டோபர் 2017
**சென்னை அரசினர் கீழ்த்திசைச் சுவடிகள் நூலகம்** என்பது சென்னைப் பல்கலைக்கழக வளாகத்தில் உள்ள ஒரு நூலகமாகும். முழுக்க முழுக்க மாநில அரசு நிறுவனமான இதற்கும் சென்னைப்பல்கழகத்திற்கும் யாதொரு தொடர்பும் இல்லை. சென்னைப்பல்கலைக்கழக வளாகத்தில் இச் சுவடி நூலகத்திற்கு இடம் தரவேண்டும் என ஆணையிட்டு அதற்காக ஒரு தொகையையும் அப்போதைய ஆங்கில அரசு உத்தரவிட்டது.

உலகிலேயே அதிகமான தமிழ்ச் சுவடிகள் இந்த நூலகத்தில்தான் உள்ளது. இங்கு, 26 லட்சம் ஓலைச்சுவடிகளை கொண்ட, 72,748 சுவடி கட்டுகளும், 25,373 ஆய்வு நூல்களும் உள்ளன.

இந் நூலகம் ஆராய்ச்சிக் கருவூலமாகத் திகழ்வதைக் கருத்திற்கொண்டு முனைவர் சு.சௌந்தரபாண்டியனின் முயற்சியால் ’அரசினர் கீழ்த்திசைச் சுவடிகள் நூலகம் மற்றும் ஆய்வு மையம்’ என்று பெயர் மாற்றப்பட்டுத் தற்போது இப்பெயரிலேயே இது இயங்கிவருகிறது.

இம் மையத்தில் தற்போது தமிழ், வடமொழி, தெலுங்கு, கன்னடம், மலையாளம், பாரசீகம், அரபு, உருது, சிங்களம் ஆகிய மொழிகளிற் சுவடிகள் உள்ளன. சுவடிகளில் ஓலைச்சுவடிகளும் தாட் சுவடிகளும் அடங்கும்.

காலின் மெக்கன்சி (1754-1821), லேடன் (Dr.LeYdan), சி.பி.பிரௌன் (Mr.C.P.Brown) ஆகிய மூவரின் தொகுப்புக்களே இந் நூலகம் உருவாவதற்கு ஆதாரமாகும். இம்மையத்தில் இலக்கியம், இலக்கணம், வரலாறு, தத்துவம், அறிவியல், வானியல் முதாலன பிரிவுகளைச் சேர்ந்த சுவடிகள் உள்ளன. தமிழ்நாடு, ஆந்திர மாநில வரலாறுகளைக் கூறும் கைபீதுகளும் (Kaifyats) இருக்கின்றன.

மேற்கோள்கள்
-----------

1. ↑  "அரசினர் கீழ்த்திசை சுவடிகள் நூலகம் - உலகின் முதல் இணைய சுவடிகள் நூலகம்!". *கட்டுரை*. கல்வி மலர். 1 பெப்ரவரி 2015. 30 ஆகத்து 2018 அன்று பார்க்கப்பட்டது.

வெளி இணைப்புகள்
---------------

* சுவடிகள் எண்ணிம நூலகம் பரணிடப்பட்டது 2015-05-28 at the வந்தவழி இயந்திரம்
* எண்மப்படுத்தப்பட்ட 3 லட்சம் ஓலைச்சுவடிகள் இணையதளத்தில் வெளியீடு
**பிரம்மபுத்திரா ஆற்றுப் பள்ளத்தாக்கு** *(Brahmaputra Valley)* கிழக்கு இந்தியாவிலுள்ள வடகிழக்கு இமயமலைத் தொடருக்கும் கிழக்கு இமயமலைத் தொடருக்கும் இடைப்பட்ட பகுதியில் அமைந்துள்ள ஒரு பகுதியாகும்.

கோல்பாரா மற்றும் காம்ரூப் பகுதிகளை உள்ளடக்கிய மேற்கு பிரம்மபுத்திரா பள்ளத்தாக்கு, 
தர்ரங், நகோன் நகரங்களை உள்ளடக்கிய மத்திய பிரம்மபுத்திரா பள்ளத்தாக்கு, வடக்கு கரை, சோணித்பூர், இலக்கிம்பூர், திப்ருகார். சிவசாகர் நகரங்களை உள்ளடக்கிய கிழக்கு பிரம்மபுத்திரா பள்ளத்தாக்கு முதலிய நான்கு பகுதிகளால் பிரம்மபுத்திரா ஆற்றுப் பள்ளத்தாக்கு ஆக்கப்பட்டுள்ளது. வடக்கு வங்கத்தில் பாய்கின்ற டீசுட்டா நதியும் பிரம்மபுத்திரா நதியில் கலக்கிறது 

பிரம்மபுத்திரா பள்ளத்தாக்கு மழைக்காடு போன்ற காலநிலையை பெற்றிருப்பதால் இதன் மண் உலகில் காணப்படும் மிகவும் நல்ல உற்பத்தி செய்யும் மண்வகைகளில் ஒன்றாகக் கருதப்படுகிறது. பிரம்மபுத்திரா நதி அசாமில் இருந்து மேற்கு வங்காளத்தை நோக்கிப் பாய்கிறது, அங்கு கங்கை நதியைச் சந்தித்து உலகின் மிகப்பெரிய டெல்டாவை உருவாக்குகிறது. இறுதியாக தெற்கு நோக்கிப் பாய்ந்து வங்காள விரிகுடாவில் கலக்கிறது.

மக்கள்
------

பிரம்மப்புத்திரா ஆற்றுப் பள்ளத்தாக்கு மக்களில் பெரும்பாலோர் இந்துக்களாவர். இவர்கள் பெரும்பாலும் அசாமி மொழி பேசுகிறார்கள். நாட்டின் பிற பகுதிகளை விட எளிதில் அணுகக்கூடியதாக இருப்பதால் இப்பகுதியில் மற்ற பகுதிகளை விட அதிக மக்கள் தொகை கொண்டும் வளமானதாகவும் உள்ளது. 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி 27,580,977 நபர்கள் இப்பகுதியில் வசித்துக் கொண்டிருந்தனர்.

முக்கிய நகரங்கள்
----------------

வடகிழக்கு இந்தியாவின் மிகப்பெரிய நகரமான குவகாத்தி நகரம், அசாம் மாநிலத்தின் திப்ருகார் நகரங்கள் பிரம்மபுத்திரா ஆற்றுப் பள்ளத்தாக்கில் காணப்படும் முக்கிய நகரங்களாகும்.

மேற்கோள்கள்
-----------

1. ↑  "Brahmaputra River System". Government of Assam, Water Resources.
2. ↑  Goswami, Homeswar (1985). *Population Trends in the Brahmaputra Valley, 1881-1931*. Mittal Publications. பக். 206.
3. ↑  Goswami, Homeswar (1985). *Population Trends in the Brahmaputra Valley, 1881-1931*. Mittal Publications. பக். 10.
ஹோஷாங்காபாத்தில் உள்ள சீதானி படித்துறை
**சீதானி படித்துறை** (*Sethani ghat*) என்பது 19ஆம் நூற்றாண்டில் இந்தியாவில் மத்தியப் பிரதேசத்தில் உள்ள நர்மதாபுரத்தில் நர்மதா ஆற்றங்கரையில் கட்டப்பட்ட அமைப்பாகும். இது இந்தியாவின் மிகப்பெரிய படித்துறைகளில் ஒன்றாகும். நர்மதா ஜெயந்தி கொண்டாட்டங்களின் போது, ஆயிரக்கணக்கான மக்கள் இந்தப்படித்துறையில் கூடி, ஆரத்தி எடுத்து ஆற்றில் தீபமேற்றி வழிபடுவார்கள். ஹொஷங்காபாத்தில் உள்ள சர்மா குடும்பத்தைச் சேர்ந்த ஜான்கிபாய் சீதானி ஆற்றுக்குச் செல்வதில் உள்ள சிரமம் குறித்து பக்தர்கள் புகார் கூறியதையடுத்து, ஜான்கிபாய் சீதானியின் தாராள பங்களிப்புக்குப் பிறகு இந்தப் படித்துறைக் கட்டப்பட்டது. இந்தியாவில் தனியார் நிதி மூலம் கட்டப்பட்ட பொது உள்கட்டமைப்புக்கான சில எடுத்துக்காட்டுகளில் இதுவும் ஒன்றாகும். *ஜங்கிள் ரஹே தகி நர்மதா பாஹே என்ற புத்தகத்தில் சேத்தானி காட்டிலிருந்து நர்மதாவின் புகைப்படத்தைக் காணலாம்!*, பங்கஜ் ஸ்ரீவஸ்தவா மூலம்.

மேற்கோள்கள்
-----------

1. ↑  "Sethani Ghat - 4 Things to Know Before Visiting". *Travalour* (ஆங்கிலம்). 2023-03-06 அன்று பார்க்கப்பட்டது.
2. ↑  "Sethani Ghat at Narmada river, Narmadapuram" (ஆங்கிலம்). 2023-03-06 அன்று பார்க்கப்பட்டது.

* Gazetier, Hoshangabad District, Govt. of India

வெளி இணைப்புகள்
---------------

* பரணிடப்பட்டது 2012-02-08 at the வந்தவழி இயந்திரம்
* 
*
**பிரம்மபுத்திரா கடற்கரை கொண்டாட்டம்** என்பது குவஹாத்தியில் பிரம்மபுத்திரா ஆற்றின் கடற்கரை பள்ளத்தாக்கு பகுதியில் நடைபெறும் ஒரு திறந்தவெளி திருவிழா ஆகும். இது ஒவ்வொரு ஆண்டும் ஜனவரி மாதத்தில் அஸ்ஸாமில் அறுவடைத் திருவிழாவான மாக் பிஹுவுடன் இணைந்து நடைபெற்று வருகிறது.   இது இந்தியாவின் தென் மாநிலங்களில் நடைபெறும் பல்வேறு திருவிழாக்களில் இருந்து கருப்பொருளை பெற்று, அஸ்ஸாம் மாநிலத்தின் பண்பாடு மற்றும் பாரம்பரியத்தை பிரதிநிதித்துவப்படுத்துவது மற்றும் நவீனத்துவதுடன் கொண்டாடப்படும் சங்கமத்திருவிழா ஆகும்.  இந்த விழாவின் நோக்கம் உள்நாட்டு கலாச்சாரம், கைவினைப்பொருட்கள் மற்றும் அசாமின் பாரம்பரிய விளையாட்டுகளை மற்ற மாநிலங்களுக்கும் வெளிநாடுகளுக்கும் பிரபலப்படுத்தும் நோக்கில் நடத்தப்படுகிறது.

விழா ஏற்பாட்டாளர்கள்
--------------------

அசாம் மாநில சுற்றுலா வளர்ச்சிக் கழகத்துடன் (ATDC) இணைந்து குவஹாத்தியில் உள்ள அசாம் படகுப் பந்தயம் மற்றும் படகோட்டம் சங்கம் (ABRRA) இந்த விழாவை ஏற்பாடு செய்து நடத்தி வருகிறது.

நிகழ்வுகள்
----------

குறிப்பிட்ட காலங்களில், கடற்கரை முழுவதிலும் கண்காட்சிகள் அமைக்க திட்டமிடப்பட்டு அதற்கேற்ப அரங்குகள் அமைக்கப்படுகின்றன.  இந்த திருவிழாவில் கடற்கரை கிரிக்கெட்,கடற்கரை வாலிபால், வாட்டர் ராஃப்டிங், கேனோயிங் மற்றும் விண்ட் சர்ஃபிங், உறைபனிச்சறுக்கு, கயாக்கிங் மற்றும் ஏரோ விளையாட்டுகளான பலூனிங், பாராகிளைடிங் மற்றும் ஹேங் கிளைடிங் போன்ற பல்வேறு நிகழ்வுகள் நடைபெறும். பார்வையாளர்கள் மற்றும் சுற்றுலா பயணிகள் இந்நிகழ்ச்சிகளில் பங்கேற்று தங்கள் திறமைகளை வெளிப்படுத்தலாம். யானைப் பந்தயம், முட்டை உடைத்தல் மற்றும் சேவல் சண்டை போன்ற பாரம்பரிய விளையாட்டுகளும் மேற்சொல்லப்பட்ட நவீன மற்றும் தொழில்நுட்ப மேம்பட்ட விளையாட்டுகளுடன் நடத்தப்படுகின்றன. குழந்தைகள் பங்கேற்கும் வகையில் அமர்ந்து படம் வரைதல், வண்ணம் தீட்டுதல் மற்றும் பட்டம் பறத்தல் போன்ற போட்டிகளும் அவர்களுக்காகவே நடத்தப்படுகின்றன. பாரம்பரிய கைவினைப் பொருட்களின் கண்காட்சியும் திருவிழாவின் ஒரு பகுதியாக உள்ளது.

மேலும் பார்க்கவும்
------------------

* அஸ்ஸாமின் கலாச்சாரம்

மேற்கோள்கள்
-----------

1. 1 2 3 4 5  "Brahmaputra Beach Festival". Maps of India. 14 January 2011 அன்று மூலம் பரணிடப்பட்டது. 27 December 2009 அன்று பார்க்கப்பட்டது.
2. 1 2  "Brahmaputra Festival". Bharat Online. 27 December 2009 அன்று பார்க்கப்பட்டது.
**பிரம்மபுத்ரா புஷ்கரம்** பிரம்மபுத்ரா ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.

12 நாள்கள்
----------

குரு தனுசு ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.

பிற புஷ்கரங்கள்
---------------

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பீமா மற்றும் தாமிரபரணி புஷ்கரம், துங்கபத்ரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.

மேற்கோள்கள்
-----------

1. ↑  Roshen Dalal (18 April 2014). *Hinduism: An Alphabetical Guide*. Penguin Books Limited. பக். 921–. பன்னாட்டுத் தரப்புத்தக எண்:978-81-8475-277-9. .

| * பா
* உ
* தொ
இந்தியாவில் புனித நீராடும் விழாக்கள் |
| --- |
| 
1. கங்கை *(2023)*
2. நர்மதை *(2024)*
3. சரஸ்வதி *(2025)*
4. யமுனை *(2026)*
5. கோதாவரி *(2015)*
6. கிருஷ்ணா *(2016)*
7. காவிரி *(2017)*
8. பீமா, தாமிரபரணி *(2018)*
9. பிரம்மபுத்திரா *(2019)*
10. துங்கபத்ரா *(2020)*
11. சிந்து *(2021)*
12. பிராணஹிதா (கோதாவரியின் உப நதி)*(2022)*

 |
| 
* *() குறிப்பிட்ட ஆற்றில் விழா நடைபெறும் ஆண்டு*

 |
**அந்தோனி கோடி ஐ கார்னெட்** (*Antoni Gaudí i Cornet; காட்டலான் உச்சரிப்பு:[ənˈtɔni ɣəwˈði]; 1852, சூன் 25 - 1926, சூன் 10*); ஒரு கட்டிடக் கலைஞரான இவர், காட்டலான் நவீனத்துவம் (*Catalan Modernism*) நன்கு அறிந்த சிறந்த பயிற்சியாளர் ஆவார். கோடியின் படைப்புகள் ஒருவகை பாங்குடையது, மற்றும் மிகவும் தனித்துவமானது. இவரது தலைசிறந்த படைப்புகளில் ஒன்றான திருக்குடும்பப் பரிகாரப் பேராலயம் உட்பட பெரும்பாலான படைப்புகள் காட்டலோனியா பகுதியின் தலைநகரான பார்சிலோனாவில் அமைந்துள்ளன.

கோடியின் பணியானது அவரது வாழ்க்கையில் உணர்வு மிகுந்த தாக்கத்தை கொண்டிருந்தது: கட்டிடக்கலை, இயல்பு, மற்றும் சமயம் போன்ற பண்புகள் அதில் காணப்பட்டது. அவர் உருவாக்கும் ஒவ்வொரு படைப்புகளும் அதனதன் விவரங்களை உள்ளடக்கியதாகுவும், மற்றும் அவரது கட்டிடக்கலையில், கலைநயம் மிக்க வேலைப்பாடுகளுடன் கூடிய சுட்டாங்கல் வண்ணம் தீட்டிய கண்ணாடிகள், தேனிரும்பு வடிப்புகளுடன், தச்சு வேலைகளும் இணைந்திருந்தன.

சான்றுகள்
---------

1. ↑  Massó 1974, ப. 17–18.
2. ↑  "Biography at Gaudí and Barcelona Club, page 1". 16 October 2011 அன்று மூலம் பரணிடப்பட்டது. 5 November 2005 அன்று பார்க்கப்பட்டது.
3. ↑  "Biography of Antoni Gaudi". www.casabatllo.es (ஆங்கிலம்). 2018. 2018-03-30 அன்று பார்க்கப்பட்டது.
4. ↑  "Antoni Gaudi - ARCHITECTS Related Projects: 3". 2018-03-11 அன்று மூலம் பரணிடப்பட்டது. 2018-04-04 அன்று பார்க்கப்பட்டது.
**திரிசூலம் திரிசூலநாதர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் திரிசூலம் என்னுமிடத்தில் அமைந்துள்ளது. இவ்வூர் முன்னர் திருச்சுரம் என்றழைக்கப்பட்டது.

இறைவன், இறைவி
-------------

இக்கோயிலின் மூலவராக திரிசூலநாதர் உள்ளார். இங்குள்ள இறைவி திரிபுரசுந்தரி ஆவார். கோயிலின் மரம் மரமல்லி ஆகும். தீர்த்தம் பிரம்ம தீர்த்தம் ஆகும். கார்த்திகை, ஆருத்ரா தரிசனம், சிவராத்திரி, பங்குனி உத்திரத்தன்று திருக்கல்யாணம் உள்ளிட்ட விழாக்கள் இங்கு நடைபெறுகின்றன.

அமைப்பு
-------

மூலவர் கஜபிருஷ்ட விமானத்தின் கீழ் உள்ளார். இறகு இல்லாத சரபேசுவரர் இக்கோயிலில் உள்ளார். தனி சன்சனதியில் மார்க்கண்டேசுவரர் 16 பட்டை லிங்க வடிவில் உள்ளார். யக்ஞோபவீத கணபதி இத்தலத்தின் கணபதி ஆவார். திருச்சுற்றில் சீனிவாசப் பெருமாள் உள்ளார். காசி விலாட்சி, வள்ளி தெய்வானையுடன் கூடிய முருகன் உள்ளிட்டோர் உள்ளனர். இங்கு இரு அம்பிகையர் உள்ளனர். மூலவர் அருகே சொர்ணாம்பிகை உள்ளார். கோஷ்டத்தில் வீராசன தட்சிணாமூர்த்தி இடது காலைக் குத்திட்ட நிலையில் உள்ளார். அவரது சீடர்கள் பொதுவாக வணங்கிய நிலையில் இருப்பர். இங்கு சின் முத்திரையுடன் உள்ளனர். பிரம்மா தனது படைத்தல் தொழில் சிறப்பாக நடைபெறுவதற்காக லிங்கத்திருமேனியை அமைத்து அதனைச் சுற்றிலும் நான்கு வேதங்களை வைத்து பூசை செய்தார். அவை மலைகளாக மாறின. மலைகளுக்கு இடைப்பட்ட பகுதி சுரம் என வழங்கப்படும் நிலையில் மூலவர் திருச்சுரமுடைய நாயனார் என அழைக்கப்பட்டு பின்னர் திரிசூலநாதர் என அழைக்கப்பட்டார்.

மேற்கோள்கள்
-----------

1. 1 2 3  அருள்மிகு திரிசூலநாதர் திருக்கோயில், தினமலர் கோயில்கள்
**செங்கல்பட்டு புனித சூசையப்பர் மேல்நிலைப் பள்ளி** (*St. Joseph's Higher Secondary School, Chengalpattu*) இந்தியாவின் தமிழ்நாடு மாநிலம் செங்கல்பட்டு நகரத்தில் அமைந்துள்ளது. 

1966 ஆம் ஆண்டு புனித கேப்ரியல் மாண்ட்ஃபோர்டு சகோதரர்களால் செங்கல்பட்டு புனித சூசையப்பர் மேல்நிலைப் பள்ளி தொடங்கப்பட்டது. "கடவுள் எங்கள் நம்பிக்கை" என்ற பொன்மொழியைக் கொண்டு இயங்குகிறது. திருச்சியின் புனித கேப்ரியல் மாண்ட்ஃபோர்டு சகோதரர்கள் மாகாணத்தின் கீழ் ஒரு நிறுவனமாக இப்பள்ளி செயல்படுகிறது.

வரலாறு
------

1800 ஆம் ஆண்டுகளின் பிற்பகுதியில், உள்ளூர்வாசிகளின் குழுவொன்று உள்ளூர் உயர்நிலைப் பள்ளியாக இப்பள்ளியைத் தொடங்கியது. 1931 ஆம் ஆண்டு இப்பள்ளி புனித சூசையப்பர் உயர்நிலைப் பள்ளியாக தரம் உயர்ந்தது. கத்தோலிக்க பிதாக்களால் பள்ளியின் நிர்வாகம் 1966 வரை தொடர்ந்தது. மேத்யூ வடசேரி கடைசியாக தலைமை ஆசிரியராக இருந்தார். 1966 ஆம் ஆண்டில் பள்ளி புனித கேப்ரியல் மாண்ட்ஃபோர்டு சகோதரர்களால் கைப்பற்றப்பட்டது.

பாடத்திட்ட இணை செயல்பாடுகள்
---------------------------

* உடற்கல்வி
* விளையாட்டு
* எழுத்தறிவு மற்றும் விவாத சங்கம்
* சாரணர் இயக்கம்
* சமூக சேவை
* கல்வி சுற்றுலா
* கணிதக் கழகம்
* தடகள மன்றம்
* தேசிய மாணவர் படை
* நுண்கலை சங்கம்
* கால்பந்து
* கைப்பந்து
* கூடைப்பந்து

மேற்கோள்கள்
-----------

1. ↑  பிப் 05, பதிவு செய்த நாள்:; 2018 (2018-02-05). "புனித சூசையப்பர் பள்ளி ஆண்டு விழா - Dinamalar Tamil News". *Dinamalar*. 2023-05-23 அன்று பார்க்கப்பட்டது.CS1 maint: extra punctuation (link)
2. ↑  "புனித சூசையப்பர் பள்ளி மாணவர் ஆலிப் லினார்ட் ஜோசப் முதலிடம்". தினமணி.. பார்த்த நாள்: 23 May 2023.
3. ↑  Montfort brothers of St. Gabriel, Trichy

புற இணைப்பு
-----------

விக்கிமீடியா பொதுவகத்தில்,  
 ***புனித சூசையப்பர் மேல்நிலைப் பள்ளி, செங்கல்பட்டு***   
என்பதின் ஊடகங்கள் உள்ளன. 

* Department of school education, Government of Tamil nadu
பென்சீனியம் அயனியின் பந்து-குச்சி ஒப்புரு 
கரிம வேதியியலில் **அரீனியம் அயனி** (Arenium ion) என்பது வளைய எக்சாடையீனைல்  நேரயனி ஆகும். இந்த அயனி எதிர்மின்னியைக் கவரக்கூடிய அரோமேடிக் பதிலியீட்டு வினைகளில் ஒரு வினைசெயல்மிக்க இடைநிலைப் பொருளாகத் தோன்றுகிறது. வரலாற்றுக் காரணங்களுக்காக இந்த அயனியானது  **வேலண்ட் இடைநிலைப்பொருள்** அல்லது **சிக்மா அணைவுரு** அல்லது **σ-அணைவுரு** எனவும் அழைக்கப்படுகிறது. புரோட்டான் ஏற்றப்பட்ட பென்சீனான **பென்சீனியம் அயனி**  (C6H7+), மிகச்சிறிய அரீனியம் அயனியாகும்.

benzenium ion
இரண்டு ஐதரசன் அணுக்களானவை பென்சீன் வளையத்திற்கு செங்குத்தான தளத்தில் உள்ள  ஒரு கார்பன் அணுவுடன் பிணைக்கப்பட்டுள்ளன. அரீனியம் அயனியானது நேர்மின்சுமையின் π பரவலாக்கத்தைக் கொண்டிருப்பதன் காரணமாக ஒப்பீட்டளவில் நிலைத்தன்மை உடையதாக இருப்பினும் தொடர்ந்து அரோமேட்டிக் தன்மையைப் பெற்றிருப்பதில்லை. நேர்மின்சுமையானது அமைப்பில் உள்ள 3 கார்பன் அணுக்களுக்குள் பரவலாக்கப்பட்டுள்ளது. இந்த நிகழ்வு பின்வரும் உடனிசைவு அமைப்புகள் குறித்த படத்தில் விளக்கப்பட்டுள்ளது : 

Arenium Ion Resonance structures
எதிர்மின் கருக்கவர் அணைவானது அரீனியம் அயனியின் நிலைப்புத்தன்மைக்குப் பங்களிக்கலாம். 

பென்சீனானது கார்போரேன் மீவீரிய அமிலத்தால்  H(CB11H(CH3)5Br6). புரோட்டானேற்றம் செய்யப்படும் போது, பென்சீனியம் அயனியானது ஒரு நிலைத்தன்மையுள்ள  சேர்மமாக பிரித்தெடுக்கப்படலாம். பென்சீனியம் உப்பானது 150°செ வரையிலும் படிக நிலையில் வெப்பத்திற்கெதிரான நிலைப்புத்தன்மை கொண்டதாகும்.  X-கதிர் படிக ஆய்வியல் மூலமாக கண்டறியப்பட்ட பிணைப்பு நீளமானது வளையஎக்சாடையீனைல் நேரயனியின் அமைப்புக்கான பிணைப்பு நீளத்துடன் சமமானதாக உள்ளது.

ஆய்வொன்றில், மெதிலீன் அரீனியம் அயனியானது உலோக அணைவாக்கத்தின் மூலம் நிலைப்புத்தன்மை உடையதாக மாற்றப்பட்டுள்ளது தெரிய வருகிறது:

Methylene arenium ion
இந்த வினையின் வரிசையில், R-Pd(II)-Br ஆனது தொடக்க வினைப்பொருளாக **(1)** உள்ளது. இது TMEDA யினால் நிலைப்புத்தன்மை உடையதாக  மாற்றப்பட்டு dppe ஆல் உலோக அணைவாக **(2)** மாற்றப்படுகிறது. மெத்தில் முப்புளோரோமெத்தேன்சல்போனைட்டின் எதிர்மின்னி கவர் தாக்குதல் காரணமாக மெதிலீன் அரீனியம் அயனிைய உருவாக்குகிறது. (**3)** ( X-கதிர் படிகவியல் ஆய்வின்படி  நேர்மின் சுமையானது அரோமேட்டிக் வளையத்தில் p-  அமைவிடத்தில் வளையத்தின் தளத்திலிருந்து  6° அளவிற்கு விலகலடைந்துள்ள மெதிலீன் தொகுதியுடன் காணப்படுகிறது). முதலில் நீருடனும் பிறகு டிரைஎதிலமீனுடனுமான வினையானது, ஈதர் தொகுதியை நீராற்பபகுப்பு செய்கிறது.

மேற்கோள்கள்
-----------

1. ↑  *Stable carbocations.*
2. ↑  *A Quantum Mechanical Investigation of the Orientation of Substituents in Aromatic Molecules* G. W. Wheland J. Am. Chem.
3. ↑  *A guidebook to mechanism in organic chemistry*, Peter Sykes; pp 130-133
4. ↑  *Isolating Benzenium Ion Salts* Christopher A. Reed, Kee-Chan Kim, Evgenii S. Stoyanov, Daniel Stasko, Fook S. Tham, Leonard J. Mueller, and Peter D. W. Boyd J. Am. Chem.
5. ↑  *Synthesis and Reactivity of the Methylene Arenium Form of a Benzyl Cation, Stabilized by Complexation* Elena Poverenov, Gregory Leitus, and David Milstein J. Am. Chem.
**புனித சாவா தேவாலயம்** (ஆங்கில மொழி: *Church of Saint Sava*) என்பது சேர்பியாவின் பெல்கிரேட்டில் அமையப்பட்டுள்ள ஓர் சேர்பிய கிழக்கு மரபுவழி திருச்சபைத் தேவாலயம் ஆகும். இது உலகிலுள்ள கிழக்கு மரபுவழி திருச்சபைத் தேவாலயங்களில் பெரியதும், உலகிலுள்ள பத்து பெரிய கிறிஸ்தவ தேவாலயங்களில் ஒன்றும் ஆகும். இது சேர்பிய கிழக்கு மரபுவழி திருச்சபை நிறுவுனரும் மத்திய கால சேர்பியாவின் முக்கிய நபர்களில் ஒருவருமான புனித சாவா என்பவருக்கு அர்ப்பணிக்கப்பட்டுள்ளது. இது விராகா பீடபூமியில் கட்டப்பட்டுள்ளது. இங்குதான் புனித சாவாவின் எச்சங்கள் சினான் பாசா எனும் ஓட்டமானிய மாமந்திரியால் 1595 இல் எரிக்கப்பட்டன.

உசாத்துணை
---------

1. ↑  J. Gordon Melton; Martin Baumann (21 September 2010). *Religions of the World, Second Edition: A Comprehensive Encyclopedia of Beliefs and Practices*. ABC-CLIO. பக். 510–512. பன்னாட்டுத் தரப்புத்தக எண்:978-1-59884-204-3. .

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Temple of Saint Sava***   
என்பதின் ஊடகங்கள் உள்ளன. 

* அதிகாரபூர்வ இணையத்தளம் (செர்பிய மொழி)
**சீதா சாஹு** (*Sita Sahu*) என்பவர் சிறப்பு ஒலிம்பிக்கில் இரண்டு பதக்கங்கள் வென்ற இந்தியர் ஆவார். 2011 ஆம் ஆண்டு ஏதென்சில் நடைபெற்ற சிறப்பு ஒலிம்பிக்கின் போது 200 மற்றும் 4X400 மீட்டர் தொடர் ஓட்டப் பந்தயங்களில் வெண்கலப் பதக்கங்களை வென்றார். மத்தியப் பிரதேசத்தைச் சேர்ந்த இவர், வெறும் பதினைந்து வயதிலேயே இப்பதக்கங்களை வென்றார். பொருளாதார ரீதியில் சிரமப்பட்ட, சீதா தனது குடும்பத்தின் சாலை உணவு வியாபாரத்தில் சேர்ந்ததாக ஊடக அறிக்கைகள் தெரிவித்தன. ஊடகங்களில் இவரை அரசுகள் கண்டுகொள்ளவில்லை செய்திகள் வெளியான நிலையில், பதக்கம்பெற்று மூன்று ஆண்டுகளுக்கு பிறகு, மத்தியப் பிரதேச அரசாங்கத்தால் சாஹுவுக்கு வெகுமதி அளிக்கப்பட்டது. தேசிய அனல் மின் கழகம் இவரது குடும்பத்திற்கு ரூ. 6 லட்சம் மற்றும் இவரது 3 வெண்கலப் பதக்கங்களுக்கு மாநில அரசு ரூ.3 லட்சம் கொடுத்து ஊக்கப்படுத்தியது.

பதக்கங்கள்
----------

•2011 ஏதென்ஸ் சிறப்பு ஒலிம்பிக்ஸ் 200மீ -வெண்கல பதக்கம்.
•2011 ஏதென்ஸ் சிறப்பு ஒலிம்பிக்ஸ் 4X400மீ தொடர் ஓட்டப்பந்தயம்-வெண்கல பதக்கம்.

குறிப்புகள்
-----------

1. ↑  Help us make a difference! பரணிடப்பட்டது 2015-09-24 at the வந்தவழி இயந்திரம். Special Olympics. Retrieved on 12 July 2015.
2. ↑  "Olympics medal winner now a 'gol gappa' seller". *Time of India*. Apr 10, 2013. Apr 15, 2017 அன்று பார்க்கப்பட்டது.
அருங்கரை அம்மன் கலை அறிவியல் கல்லூரி அருங்காரையம்மன் கல்வி அறக்கட்டளை 2000 ஆம் ஆண்டில் நிறுவப்பட்டது, இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.

அறிமுகம்
--------

1982 ஆம் ஆண்டு இந்திய அறக்கட்டளைச் சட்டத்தின் கீழ் அருங்கரை அம்மன் கல்வி அறக்கட்டளை உருவாக்கப்பட்டது. பதிவு எண் 13 / பி.கே .4 / 2000 தேதியிட்ட: 01.03.2000. இது அருங்கரை அம்மன் கலை மற்றும் அறிவியல் கல்லூரியின் வளாகத்தில் நிர்வாக அலுவலகத்தைக் கொண்டுள்ளது.

இடம்
----

எங்கள் வளாகம் 24x7 போக்குவரத்து வசதியுடன் தமிழ்நாட்டின் சின்னதராபுரம் கருர் மாவட்டத்திற்கு அருகிலுள்ள கருர்-தரபுரம் பிரதான சாலையில் அமைந்துள்ளது

படிப்புகள்
----------

இந்த கல்லூரியில் ஆங்கிலம், தமிழ், கணினி, அறிவியல், வணிகவியல் என 12 பிரிவுகளில் பயிற்சி வழங்கப்பட்டு வருகின்றன.

வசதிகள்
-------

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள், நூலகத்துடன் செயல்பட்டு வருகிறது.

சான்றுகள்
---------

1. ↑  "காப்பகப்படுத்தப்பட்ட நகல்". 2019-09-16 அன்று மூலம் பரணிடப்பட்டது. 2021-08-13 அன்று பார்க்கப்பட்டது.
2. ↑
**பாபநாசம் புனித செபஸ்தியார் திருத்தலம்** (*Shrine of St. Sebastian, Papanasam*) தஞ்சாவூர் மாவட்டம், பாபநாசம் நகரின் மையப்பகுதியில் அமைந்துள்ள ஒரு கிறித்தவத் தேவாலயம் ஆகும். நூற்றாண்டு விழா கொண்டாடிய இத்திருத்தலம் பல சிறப்புகளை கொண்டதாகும். சாதி, மத வேறுபாடின்றி இவ்வூர் மக்களின் புனிதராகவும் பாதுகாவலராகவும் செபஸ்தியார் விளங்குகின்றார்.

மறை மாவட்டம்
------------

இந்த திருத்தலம் கும்பகோணம் மறை மாவட்டத்தோடு இணைந்தது. இத்திருத்தலம் நூற்றாண்டு கொண்டாடிய சக்தி வாய்த்த புனித தளமாகும். கிறிஸ்தவ பங்கு தேவாலயத்தில் அருட்தந்தை. க. கோஸ்மான் ஆரோக்கியராஜ் அவர்கள் தற்போது மறை பணியில் இருக்கிறார்கள்.

திருத்தல வரலாறு
---------------

இத்திருத்தலம் மேற்குப் பார்த்து அமைந்துள்ளது. இத்திருத்தலத்தின் முதல் பங்கு தந்தையாக 1933ம் ஆண்டு. ஜே. சி. காப்பன் சுவாமிகள் பொறுப்பேற்றார்.

நூற்றாண்டு விழா
---------------

1990ம் ஆண்டு திருத்தலத்தின் நூற்றாண்டு விழா கொண்டாடப்பட்டது. 1992ல் கோவில் முழுவதும். புதுப்பிக்கும் பணி அருட்தந்தை மரியதாஸ் அவர்களால் நடைபெற்றது. கோயிலுக்கு பின்புறம் உள்ள அடர்ந்த காடுகளை அகற்றி புனித செபஸ்தியார் மணிமண்டபமும், புனித செபஸ்தியார் கலையரங்கமும் கட்டினார். கோயிலின் உள்ளே வடபுறத்திலும், தென்புறத்திலும் படுக்கை நிலையில் உள்ள செபஸ்தியாருக்கும், நின்று கொண்டிருக்கும் செபஸ்தியாருக்கும் தனித்தனியாக பீடங்கள் அமைத்தார். மர வேலைபாடுகளுடன் தேர் போல் அமைத்து புனிதரின் சுரூபத்தை (சிலை) நிறுவியுள்ளார். மேலும் கேரளாவிலிருந்த கொண்டு வரப்பட்ட முற்றிலும் மரத்தால் செய்யப்பட்ட பழமை வாய்ந்த ஆளுயுர சுரூபத்தை ஆலய வளாகத்தி்ல் வைத்து சிறப்பித்துள்ளார்.

திருவிழாவின் சிறப்பு
--------------------

ஓவ்வொரு ஆண்டும் புனித செபஸ்தியார் ஆண்டு பெருவிழாவானது உயிர்ப்பு ஞாயிறு பண்டிகைக்கு அடுத்து வரும் திங்கள், செவ்வாய், புதன் கிழமைகளில் கொண்டாடப்பட்டு வருகின்றது.

இந்த திருவிழா மூன்று நாட்கள் சிறப்பாக நடைபெறும். முதல் நாள் மூன்று தேர்களும், அடுத்த நாள் ஐந்து தேர்களும் பாபநாசம் முழுக்க சுற்றி விடியும் பொது ஆலயம் திரும்பும். மூன்றாம் நாள் ஆயர் திருப்பலியுடன் திருவிழா முடியும். 

திருவிழாவிற்கு அனைத்து ஊர்களில் இருந்தும் சிறப்பு பேருந்து வசதிகள் இருக்கும். தொடர் வண்டிகள் நின்று செல்லும். சிறப்பு கடைதெரு, பொழுது போக்கு விளையாட்டுக்களும் இருக்கும்.

பட தொகுப்பு
-----------

* புனித செபஸ்தியார் திருத்தலத்தின் உட்புற தோற்றம்புனித செபஸ்தியார் திருத்தலத்தின் உட்புற தோற்றம்
* New AltarNew Altar
* New Flag PostNew Flag Post
* Statue of St. SebastianStatue of St. Sebastian

மேற்கோள்கள்
-----------
**புனித சவேரியார் பேராலயம்** தமிழ்நாட்டில் உள்ள கன்னியாகுமரி மாவட்டத்தில் உள்ள முதன்மை கத்தோலிக்க ஆலயமாகும். கோட்டாறு மறைமாவட்டத்தின் தலைமை ஆலயமாக இது விளங்குகின்றது. 1544 இல் கன்னியாகுமரி மாவட்டத்திற்கு கிறித்தவ மதத்தை பரப்ப வந்த புனித சவேரியாரால் இவ் ஆலயம் சிறிப அளவில் நிறுவப்பட்டது. இன்று இது விரிவடைந்து பேராலய நிலைக்கு உயர்த்தப்பட்டுள்ளது. இங்கு மறைசாட்சி தேவசகாயம் பிள்ளையின் பூதஉடல் அடக்கம் செய்யப்பட்டுள்ளது. இது ஏழை, எளிய மக்களின் வேண்டுதல்கள் நிறைவேறுவதாக நம்பப்படுவதால் இவ் ஆலயத்தை பொதுமக்கள் **கேட்ட வரம் தரும் கோட்டாறு சவேரியார்** என்று அழைக்கின்றனர்.

புனித சவேரியார் பேராலயம், கோட்டாறு
தேவசகாயம் பிள்ளை

வரலாறு
------

1542ல் மறைபரப்பிற்காக இந்தியாவிற்கு வந்த சவேரியார் 1544ம் ஆண்டு பூவாரிலிருந்து பள்ளம் என்ற கடற்கரை ஓரமாக வசித்து வந்த முக்குவர் இன மக்களில் சுமார் பத்தாயிரத்திற்கு மேற்பட்டோரை கத்தோலிக்க கிறித்தவ மதத்திற்கு மனம்திருப்பினார். அன்று வணிக நகரமாக இருந்த கோட்டாற்றில் மனம் திரும்பிய மக்கள் வழிபடுவதற்காக ஒரு சிறிய **மாதா** கோவிலை திருவிதாங்கூர் மன்னனின் உதவியோடு நிறுவினார்.

* ஆலய ஆவணங்களின் படி இவ் ஆலயம் கி.பி 1600ம் ஆண்டு கட்டப்பட்டுள்ளது.
* கி.பி 1603ம் ஆண்டு இத்தாலியை சார்ந்தி பாதிரியார் அந்திரயோசு புச்சரியோ என்பவரால் மரத்தாலும் களிமன்னாலும் இவ்வாலயத்தை விரிவாக்கம் செய்தார்.
* கி.பி 1713 ம் ஆண்டு இவ ஆலயத்தை மேலும் விரிவாக்கி கல்லினால் கட்டப்பட்டது.
* கி.பி 1806ம் ஆண்டு கொல்கத்தாவை சார்ந்த பொறியாளரால் நுணுக்கமான வேலைப்பாடமைந்த ஆலய பீடம் உருவாக்கப்பட்டது.
* கி.பி 1865ம் ஆண்டு இவ் ஆலயம் தற்போதைய நிலைக்கு விரிவாக்கம் செய்யப்பட்டது.
* மே 26,1930 அன்று இவ் ஆலயம் கொல்லம் மறைமாவட்டத்திலிருந்து பிரிக்கப்பட்டு கோட்டாறு மறைமாவட்டம் உருவாக்கத்தின் போது பேராலய நிலைக்கு உயர்த்தப்பட்டது.
* சவேரியார் இந்தியாவிற்கு வந்த 400 ம் ஆண்டையொட்டி 1942ம் ஆண்டு மணிக்கூண்டும் லூர்து மாதா கெபியும் திறந்திவைக்கப்பட்டது.
* கி.பி 1952 ம் ஆண்டு ஆலயத்தை மேலும் சிறிது விரிவாக்கி சவேரியார் கட்டிய மாதா ஆலயம் கோவிலின் உட்பகுதியில் வருமாறு மாற்றியமைக்கப்பட்டது.

இவ் ஆலயம் சாதி, இன மற்றும் மொழியை கடந்து பல்லாயிரகணக்கான மக்களை ஈர்த்து வருகின்றது. இவ் ஆலயத்தில் ஒவ்வொரு ஆண்டும் நவம்பர் 24ம் தேதி முதல்- டிசம்பர் 3ம் தேதி வரையிலான 10 நாட்கள் திருவிழா நடைபெறுகின்றது. இத் திருவிழாவின் இறுதி நாளன்று கன்னியாகுமரி மாவட்ட மக்களுக்கு தமிழக அரசால் உள்ளூர் விடுமுறை அளிக்கப்பட்டுவருகின்றது.

சான்றுகள்
---------
**புனித ஜெபமாலை அன்னைத் திருத்தலம்** இந்தியா, தமிழ்நாடு, கோயம்புத்தூர் மாவட்டத்தில், கருமத்தம்பட்டி என்னும் ஊரின் அருகில் உள்ள ஓர் ஜெபமாலைத் திருத்தலம் ஆகும்.

அமைவிடம்
--------

இத்திருத்தலமானது கோயம்புத்தூர்- அவினாசி தேசியநெடுஞ்சாலை 47ல், கோயம்புத்தூரிலிருந்து 27 கிலோமீட்டரில் தொலைவில்
கருமத்தம்பட்டி பேருந்து நிறுத்தத்திலிருந்து தெற்கே 1 கிலோமீட்டர் தொலைவிலும் அமைந்துள்ளது.

ஆண்டுப்பெருவிழா
---------------

ஆண்டுதோறும் அக்டோபர் மாதம் முதல் ஞாயிற்றுக்கிழமை
ஜெபமாலை அன்னைத்திருநாள்: அக்டோபர் 7ஆம் நாள்.

போக்குவரத்து
------------

### விமானப் போக்குவரத்து

கோவை விமான நிலையம் வந்தடைந்தபின் பேருந்து மூலம் கருமத்தம்பட்டி
பேருந்து நிறுத்தத்தில் இறங்கி திருத்தலம் வந்தடையலாம்.

### இரயில் போக்குவரத்து

கோவை இரயில் நிலையம் வந்தடைந்தபின் பாசஞ்சர் இரயில் மூலம் *சோமனூர் இரயில் நிலையத்தில்* இறங்கி பேருந்து மூலம் கருமத்தம்பட்டி பேருந்து நிறுத்தத்தில் இறங்கி திருத்தலம் வந்தடையலாம்.

### பேருந்து போக்குவரத்து

கருமத்தம்பட்டி பேருந்து நிறுத்தத்தில் இறங்கி தெற்கே ஒரு கிலோமீட்டர் தொலைவில் சென்றால் இந்திருத்தலம் வந்தடையலாம்.

ஆதாரம்
------

1. ↑   *ஜெபமாலை அன்னை திருத்தலம்*. கருமத்தம்பட்டி: திருத்தல அதிபர். செப்டம்பர் 2016. பக். 26.
பக்சுட்டன் நினவு நீரூற்றுடன் கூடிய விக்டோரியா கோபுரப் பூங்கா. பின்னணியில் வெசுட்மின்சுட்டர் மாளிகை காணப்படுகிறது. 2011.
**விக்டோரியா கோபுரப் பூங்கா** என்பது இலண்டனின் தேம்சு ஆற்றின் வடக்குக் கரையோரம் அமைந்துள்ள ஒரு பொதுப் பூங்கா. இதன் பெயர் குறிப்பிடுவதற்கு ஏற்ப இது, வெசுட்மின்சுட்டர் மாளிகையின் தென்மேற்கு மூலையில் அமைந்துள்ள விக்டோரியா கோபுரத்துக்கு அருகில் உள்ளது. இப் பூங்கா மாளிகையில் இருந்து தெற்கே இலம்பர்ட் பாலம் வரை பரந்துள்ளது. இதற்குச் செங்குத்தான திசையில் ஒரு பக்கம் தேம்சு ஆறும் எதிர்ப் பக்கத்தில் மில்லிபாங்க்கும் உள்ளன. இப் பூங்கா தேம்சுக் கரைக்கட்டின் (embankment) ஒரு பகுதியாகவும் உள்ளது.

அம்சங்கள்
---------

இந்தப் பூங்காவில் சிலைகள், நீரூற்றுக்கள் போன்ற பல்வேறு சிறப்பு அம்சங்கள் காணப்படுகின்றன. அவற்றுள் கலேயின் குடிமக்கள் சிற்பம், எமெலின் பன்கர்சுட்டு சிலை, பக்சுட்டன் நினைவு நீரூற்று என்பன அடங்குகின்றன.

* கலேயின் குடிமக்கள் சிற்பம் - இது அகசுத்தே ரோடின் என்பரால் ஆக்கப்பட்ட மூலச் சிற்பத்தைப்போல் செய்யப்பட்ட ஒரு சிற்பம் ஆகும். 1911 ஆம் ஆண்டு பிரித்தானிய அரசு இதை வாங்கி 1915 ஆம் ஆண்டில் இப் பூங்காவில் நிறுவியது.
* எமெலின் பன்கச்ர்ட்டு சிலை - எமெலின் பன்கர்சுட்டு மகளிருக்கான வாக்குரிமை இயக்கத்தைச் சேர்ந்தவர். ஏ. ஜி. வாக்கர் என்பவரால் செய்யப்பட்ட இவரது சிலை 1930 ஆம் ஆண்டு இப் பூங்காவில் அமைக்கப்பட்டது.
* பக்சுட்டன் நினைவு நீரூற்று - இது 1834 ஆம் ஆண்டில் அடிமைத்தனம் ஒழிக்கப்பட்டதை நினைவுகூர்வதற்கான ஒரு நினைவுச் சின்னம். நாடாளுமன்ற உறுப்பினர் சார்லசு பக்சுட்டனின் வேண்டுகோளுக்கு இணங்க கோதிக் கட்டடக்கலைஞர் சாமுவேல் சான்டர்சு தெயுலோன் என்பவரால் வடிவமைக்கப்பட்ட இது சார்லசின் தந்தையான தாமசு பாவெல் பக்சுட்டனுக்கு உரித்தாக்கப்பட்டது.
விளையாடுமிடம்
பள்ளி நுழைவாயில்
**புனித சிலுவை மெட்ரிக் மேல்நிலைப்பள்ளி** *(Holy Cross Matriculation Higher Secondary School)* என்பது தமிழ்நாட்டின் வேலூர் மாவட்டத்திலுள்ள சத்துவாச்சாரி என்ற பகுதியில் அமைந்துள்ள ஒரு மேல்நிலைப் பள்ளிக்கூடம் ஆகும்.

வரலாறு
------

1974 ஆம் ஆண்டில் புனித சிலுவை மெட்ரிக் மேல்நிலைப்பள்ளி நிறுவப்பட்டது. இப்பள்ளியில் மழலையர் பள்ளி குழந்தைகள் முதல் மேல்நிலைப்பள்ளி மாணவர்கள் வரையில் சுமார் 2000 க்கும் அதிகமான மாணவர்கள் கல்வி பயில்கின்றனர். 10, 12 ஆம் வகுப்பு அரசு பொதுத்தேர்வுகளில் பங்கேற்ற இப்பள்ளி மாணவர்கள் பலர் மாநில அளவில் மதிப்பெண்களை பெற்றுள்ளனர். தேசிய நெடுஞ்சாலைக்கு வெகு அருகாமையில் இப்பள்ளிக்கூடம் அமைந்துள்ளது. மேலும் இந்நிறுவனம் பெண் துறவிகளால் நிர்வகிக்கப்படுகிறது .

சிறப்பம்சங்கள்
--------------

1. நூலகம்
2. விளையாட்டு மைதானம்
3. கருத்தரங்கு அறை
4. கணிப்பொறி ஆய்வகம்
5. உயிரியல் ஆய்வகம்
6. வேதியியல் ஆய்வகம்
7. இயற்பியல் ஆய்வகம்
8. உள்விளையாட்டு அரங்கம்.

மேற்கோள்கள்
-----------

1. ↑   பரணிடப்பட்டது 2014-12-22 at Archive.today
2. ↑  District Information System for Education (DISE), Secondary Education Management Information System, Department of School Education and Literacy, Ministry of Human Resource Development, Government of India
**திரிபுரனேனி இராமசாமி** (சவுத்ரி) (Tripuraneni Ramaswamy ) (தெலுங்கு త్రిపురనేని రామస్వామి) (ஜனவரி 15, 1887 - ஜனவரி 16, 1943) ஆந்திராவில் வாழ்ந்த ஒரு வழக்கறிஞர், நாடக ஆசிரியர் மற்றும் சீர்திருத்தவாதி.

இன்றைய ஆந்திர பிரதேசத்தின் கிருஷ்ணா மாவட்டத்தில் Angaluru கிராமத்தில் விவசாயக் குடும்பத்தில் பிறந்தவர் இராமசாமி. தனது 23ஆம் வயதுக்குப் பின்னர் மெட்ரிக்குலேசன் தேர்வில் தேர்ச்சி அடைந்த இராமசாமி அதே ஆண்டில் இரு நாடகங்களை எழுதினார்.

1914 இல், அவர் பிரிட்டனுக்குச் சென்று சட்டம் பயின்றார். அதே போல் டப்ளினில் ஆங்கிலம் இலக்கியம் மற்றும் நவீன ஐரோப்பிய கலாச்சாரம் படித்தார். இந்த நேரத்தில், அங்கிருந்தபடியே ஆந்திராவில் வெளிவந்து கொண்டிருந்த கிருஷ்ணா பத்ரிகா எனும் வார இதழில் எழுதினார். இந்திய விடுதலைப் போராட்டத்தில் ஆர்வம் கொண்ட இராமசாமி பல தேசபக்திப் பாடல்களை எழுதினார்.

இந்தியாவிற்கு திரும்பிய இராமசாமி சிலகாலம் தெனாலி நகரத்தில் வழக்கறிஞராகப் பணியாற்றினார். அதன் பின்னர் சாதி ஒழிப்பு, சமுதயாய சீர்திருத்தம் போன்றவைகளில் கவனம் செலுத்தலானார்.

தனது பகுத்தறிவு எண்ணங்களை வெளிப்படுத்தும் கருவியாக இலக்கியத்தைப் பயன்படுத்திக் கொண்ட இராமசாமி நடைமுறைக்கு ஒவ்வாத பல மூடநம்பிக்கைகளைக் கடுமையாகச் சாடினார். அவரது புகழ் பெற்ற நூலான சூத்ர புராணம் பழைய புராணங்களைக் கடுமையாகத் தாக்கியது.

பெரியார், அம்பேத்கர், புலே போன்ற பல சமூக சீர்திருத்தவாதிகளைப் போல இராமசாமியும் காங்கிரசைக் கடுமையாக எதிர்த்தார். புலே அவர்களைப் போலவே இவரும் ஆங்கில ஆட்சியையே விரும்பினார்.

இவர் எழுதிய சம்புக வதம் எனும் கவிதை நூல் காந்தியடிகள் மற்றும் இந்துக் கட்சியினர் விரும்பிய இராமராஜ்யத்தில் சூத்திரர்களின் நிலை என்னவாகும் என்ற அச்சத்தை உண்டாக்கியது.

இந்துத் திருமணச் சடங்குகளை எதிர்த்த இராமசாமி எளிமையான விவாக விதி ஒன்றை ஏற்படுத்தினார். எளிமைத் திருமணங்கள் பலவற்றைத் தானே முன்னின்று நடத்தியும் வைத்தார்.

மேற்கோள்கள்
-----------

1. ↑  "ஆந்திரப் பகுத்தறிவாளர் ராமசாமி (சவுத்ரி) 125ஆம் ஆண்டு பிறந்த நாள் விழா". விடுதலை. மார்ச் 5, 2016 அன்று மூலம் பரணிடப்பட்டது. July 12, 2012 அன்று பார்க்கப்பட்டது.
**அரீனியசுச் சமன்பாடு** (Arrhenius equation) என்பது வேதிவினைவேகத்தின் வெப்பநிலைச் சார்பைக் காட்டும் ஒரு வாய்பாடு ஆகும். யாக்கோபு என்றிக்கசு வான் தாஃபு என்னும் டச்சுக்காரரின் 1884ஆம் ஆண்டுப் பணியை ஒட்டி, 1889-இல் அரீனியசு இதனை முன்மொழிந்தார். இச்சமன்பாட்டிற்கு வினைவேகவியலிலும், செயலூக்க ஆற்றல் கணக்கிடவும் பெரும் பங்குண்டு.

வரலாற்றடிப்படையில் பொதுவான கருத்தாகச் சொன்னால், அறைவெப்பத்தில் நிகழும் பரவலான சில வேதி வினைகளில், வெப்பநிலையில் ஒவ்வொரு 10 பாகை செல்சியசு அதிகரிப்பிற்கும், வினைவேகமானது இரட்டிக்கும்.

சமன்பாடு
--------

அரீனியசுச் சமன்பாட்டின் அடிப்படையில், வெப்பநிலை அதிகரிக்க அதிகரிக்க வினை வேக மாறிலியும் அதிகரிக்கும்.
{\displaystyle k=Ae^{-E\_{a}/(RT)}}
* k - வினைவேக மாறிலி
* T - வெப்பநிலை (கெல்வின்)
* A - அதிர்வு காரணி
* Ea - செயலூக்க ஆற்றல்
* R - வளிம மாறிலி:

இச்சமன்பாட்டைக் கீழ்க்கண்டவாறும் எழுதலாம். 

{\displaystyle k=Ae^{-E\_{a}/(k\_{B}T)}}
* k - வினைவேக மாறிலி
* T - வெப்பநிலை (கெல்வின்)
* A - அதிர்வு காரணி
* Ea - செயலூக்க ஆற்றல்
* kB - போல்ட்சுமான் மாறிலி

மேற்கோள்கள்
-----------

1. 1 2  Arrhenius, S.A. (1889). "Über die Dissociationswärme und den Einfluß der Temperatur auf den Dissociationsgrad der Elektrolyte". *Z. Phys. Chem.* **4**: 96–116. doi:10.1515/zpch-1889-0108.
2. 1 2  Arrhenius, S.A. (1889). "Über die Reaktionsgeschwindigkeit bei der Inversion von Rohrzucker durch Säuren". *ibid.* **4**: 226–248.
3. 1 2  Laidler, K. J. (1987) *Chemical Kinetics*,Third Edition, Harper & Row, p.42
4. ↑  Pauling, L.C. (1988) *General Chemistry*, Dover Publications
**செல்மே** (மொங்கோலியம்: Зэлмэ, c.1160 - ?) ஒரு படைத்தலைவரும் செங்கிஸ் கானின் நெருங்கிய தோழரும் ஆவார். இவர் மங்கோலிய படைத்தளபதி சுபுதையின் அண்ணன் ஆவார். இவர் ஓர் ஆயிரம் வீரர்களுக்கு (மிங்கன்) தலைவனாக நியமிக்கப்பட்டார்.

சுயசரிதை
--------

மங்கோலியர்களின் இரகசிய வரலாற்றின்படி இவர் குழந்தையாய் இருந்தபொழுது தெமுசினிடம் (செங்கிஸ் கான்) கொடுக்கப்பட்டார், ஆனால் இளவயது காரணமாக திருப்பி அனுப்பப்பட்டார். தெமுசின் வாங் கானை சந்தித்தபோது, இவரது தந்தை சர்சியுடை மீண்டும் இவரை தெமுசினிடம் கொடுத்தார். இவர் எதற்காக கொடுக்கப்பட்டார் என்பதற்கான தெளிவான தகவல்கள் இல்லை. 

வருங்காலத் தளபதி செபேயின் அம்பால் தெமுசின் கழுத்தில் காயமுற்றபோது, அவரிடமிருந்து விஷம் கலந்த இரத்தத்தை உறிஞ்சி வெளியெடுத்துக் காப்பாற்றினார். மேலும் தெமுசினுக்காக எதிரிகளின் கூடாரத்திலிருந்து தயிரை (பால் கிடைக்காததால்) இரவு நேரத்தில் எடுத்து வந்தார்.

மேற்கோள்கள்
-----------

1. ↑  Richard A. Gabriel, *Subotai the Valiant: Genghis Khan's Greatest General*, Westport, Conn.: Praeger, 2004, ISBN 0-275-97582-7, pp. 7, 6.

| * பா
* உ
* தொ
செங்கிஸ் கானின் தளபதிகள் மற்றும் மந்திரிகள் |
| --- |
| *ஒன்பது மந்திரிகள்* | 
* செல்மே
* எலு சுகை
* சிகி குதுகு
* பூர்ச்சு
* போரோகுலா
* முகாலி
* சோர்கன் சீரா
* செபே
* கர் கிருகே

 |
| *நான்கு வல்லமையான வீரர்கள்* | 
* பூர்ச்சு
* முகாலி
* போரோகுலா
* சிலவுன்

 |
| *நான்கு வேட்டை நாய்கள்* | 
* குபிலை
* செல்மே
* செபே
* சுபுதை

 |
விக்டோரியா சிகரத்தில் கட்டப்பட்டுள்ள வானொலி அலை கோபுரம் அல்லது நிலையம்
விக்ரோரியா மலையில் இருந்து பார்த்தால் தெரியும் வானளாவிகள் காட்சி
**விக்டோரியா சிகரம்** (Victoria Peak) என்பது ஹொங்கொங் தீவில் உள்ள ஒரு மலையாகும். இந்த மலையை "ஒசுடின் மலை" என்றும் அழைப்பர். உள்ளூர்வாசிகள் "பீக்" என்று அழைக்கின்றனர். இந்த மலை ஹொங்கொங் தீவின் மேற்காக அமைந்துள்ளது. இதன் உயரம் (1,811 அடிகள்) 552 மீட்டர்களாகும். இது ஹொங்கொங் தீவில் உள்ள உயரமான மலையாகும். அதேவேளை இது ஹொங்கொங்கில் உள்ள உயரமான மலையல்ல. ஹொங்கொங்கில் உள்ள உயரமான மலை டை மோ சான் மலை ஆகும். 

இருப்பினும் இந்த விக்டோரியா சிகரத்தில் வானொலி அலைக் கோபுரம் ஒன்று கட்டப்பட்டுள்ளது. அதனைச் சூழ வசதிமிக்கவர்களின் அழகிய வசிப்பிடங்களைக் கொண்டுள்ளன. இம்மலைப் பகுதியில் உள்ள வீடுகளும் அதிக விலையானவைகள் ஆகும். அத்துடன் ஹொங்கொங் வரும் சுற்றுலா பயணிகளைக் கவரும் இடங்களில் முதன்மையானதும் ஆகும். இந்த விக்டோரியா சிகரத்தில் இருந்து பார்த்தால், ஹொங்கொங் மையம், வஞ்சாய், மற்றும் கவுலூன் பக்கம் உள்ள கட்டடங்கள் அனைத்தையும் காணக்கூடியதாக இருக்கும். குறிப்பாக ஹொங்கொங் வரும் சுற்றுலாப் பயணிகள் போகும் முதன்மையான இடங்களில் இந்த விக்டோரியா சிகரத்தில் கட்டப்பட்டிருக்கும் சிகரக் கோபுரமும் ஒன்றாகும்.

வரலாறு
------

19ம் நூற்றாண்டுகளில் இந்த விக்டோரியா சிகரம் ஐரோப்பியர்களின் ஆதிக்கப் பகுதியாகவே இருந்தது. வீடுகளும் ஐரோப்பியர்களின் வீடுகளாகவே இருந்தன. தற்போதும் அதிகமான வீடுகள் ஐரோப்பியர்களுடையதாகவே உள்ளன. ஐரோப்பியர்கள் இந்த மலையை விரும்பி தமது வசிப்பிடங்களை அமைத்தமைக்கான முக்கியக் காரணம், இந்த மலையையின் இயற்கை அமைவு, இயற்கையுடன் கூடிய சிறப்பான காலநிலை மற்றும் இம்மலையில் இருந்து பார்த்தால் ஹொங்கொங்கின் பிரதான நகரங்கள் எல்லாம் காணக்கூடியதாக இருக்கும் காட்சி போன்றவைகளாகும். பிரித்தானியரின் ஆட்சிக் காலத்தில் ஹொங்கொங்கில் இருந்த ஆளுநர்கள் ஆறு பேரின் வசிப்பிடங்கள் இந்த விக்டோரியா மலையிலேயே இருந்தன.

அத்துடன் இந்த விக்டோரியா மலை போக்குவரத்திற்கான சிகரம் டிராம் வண்டி சேவைத் தொடங்கியப் பின், இம்மலை பகுதியில் உள்ள வசிப்பிடங்களின் பெறுமதி மேலும் உயர்ந்தன.

மேற்கோள்கள்
-----------

1. ↑  "The Peak History". The Peak. 7 மார்ச் 2007 அன்று மூலம் பரணிடப்பட்டது. 14 March 2007 அன்று பார்க்கப்பட்டது.

வெளியிணைப்புகள்
---------------

|  |  |
| --- | --- |
|  | **ஒங்கொங்:விக்கிவாசல்** |

விக்கிமீடியா பொதுவகத்தில்,  
 ***Victoria Peak***   
என்பதின் ஊடகங்கள் உள்ளன. 

* Official site of the Peak Tramways and Tower
* The Peak to undergo facelift பரணிடப்பட்டது 2009-08-20 at the வந்தவழி இயந்திரம் (Chinese) பரணிடப்பட்டது 2009-06-09 at the வந்தவழி இயந்திரம்
* Peak Lookout Restaurant பரணிடப்பட்டது 2009-08-03 at the வந்தவழி இயந்திரம்
* More photos of Victoria Peak
* Photos of Victoria Peak at official Hong Kong tourism website பரணிடப்பட்டது 2008-12-06 at the வந்தவழி இயந்திரம்
* The Peak and the Hikers' Trail
[*தொடர்பிழந்த இணைப்பு*]